b'\n_START_ARTICLE_\nDe Bl\xc3\xa5 \xc3\x98stfoldbusser\n_START_PARAGRAPH_\nDe Bl\xc3\xa5 \xc3\x98stfoldbusser  A/S (D.B.\xc3\x98. ble opprettet 27. oktober 1963 som datterselskap av A/S De Bl\xc3\xa5 Omnibusser (DBO). Selskapet fikk hovedkontor i Spydeberg._NEWLINE_Selskapet startet p\xc3\xa5 grunnlag av to selskaper som ble kj\xc3\xb8pt opp. Det var Bilrutene Godheim-Spydeberg-Oslo og Skiptvedt Forende Bilruter. Fra oppstart ble det nye selskapet drevet med 11 vogner og 15 sj\xc3\xa5f\xc3\xb8rer i tillegg til ledelsen. _NEWLINE_Selskapet vokste videre gjennom oppkj\xc3\xb8pt. 1. januar 1966 ble Brokhaugs Bilruter overtatt. Fra 1. januar 1968 ble Karl Hansens Bilruter, Ringvold i Hob\xc3\xb8l, og Ivar Bogens Bilruter, Son, overtatt av D.B.\xc3\x98. Etter disse overtakelsene hadde selskapet 22 busser. _NEWLINE_1. januar 1972 ble Askim Bilruter oppl\xc3\xb8st og D.B.\xc3\x98. overtok to busser fra selskapet. _NEWLINE_Rutebilstatistikken fra 1978 viser at D.B.\xc3\x98. hadde 31 busser, 1 lastebil og et annet kj\xc3\xb8ret\xc3\xb8y. Det var 36 heltidsansatte i selskapet.'